Yeot

Yeot adalah sejenis hangwa, atau manisan tradisional Korea. Ia boleh dibuat sama ada dalam bentuk pepejal atau cecair, sebagai sirap, tafi, atau gula-gula. Yeot diperbuat daripada beras, pulut, sekoi pulut , jagung, keledek, atau bijirin yang bercampur-campur yang dikukus.  Bahan-bahan yang dikukus diperam sebentar dan direbus dalam periuk besar dipanggil sot (솥) untuk masa yang lama.

Yeot direbus untuk jangka masa yang lebih pendek dipanggil jocheong (조청), cecair yeot. Jocheong yang seperti sirap melekit ini biasanya digunakan sebagai perasa untuk memasak dan untuk salutan hangwa lain, atau sebagai sos untuk garae tteok, tteok berbentuk silinder putih.

Jika direbus untuk jangka masa yang lebih panjang, yeot akan membeku apabila sejuk, dan dipanggil gaeng yeot (갱엿). Gaeng yeot asalnya berwarna perang tetapi jika diregangkan (sebagaimana tafi disediakan), yang warnanya mencerah. Gorengan kacang, bijan, biji bunga matahari, jauzah atau labu boleh ditambah ke dalam atau ditutup atas yeot apabila ia menyejuk. Kelainan yeot dinamakan sempena bahan-bahan tambahannya, seperti berikut.

Jenis yeot
Ssallyeot (쌀엿) - dibuat daripada beras
Hobakyeot (호박엿) - dibuat daripada labu, keistimewaan tempatan Ulleungdo
Hwanggollyeot (황골엿) - dibuat daripada campuran beras, jagung, dan malta.
Kkaeyeot (깨엿) - dilitupi dengan kkae (깨, bijan)
Dangnyeot (닭엿) - keistimewaan tempatan Pulau Jeju, dibuat dengan sekoi pulut dan ayam
Kkwongnyeot (꿩엿) - keistimewaan tempatan Pulau Jeju, dibuat dengan sekoi pulut dan daging burung kuang
Dwaejigogiyeot (돼지고기엿) - keistimewaan tempatan Pulau Jeju, dibuat dengan sekoi pulut dan daging babi
Haneuraegiyeot (하늘애기엿) - keistimewaan tempatan Pulau Jeju, dibuat dengan pulut sekoi dan herba haneulaegi
Boriyeot (보리엿) - keistimewaan tempatan Pulau Jeju, dibuat dengan barli
Maneullyeot (마늘엿) - keistimewaan tempatan Pulau Jeju, dibuat dengan sekoi pulut dan bawang putih
Gochgamyeot (곶감엿) - keistimewaan tempatan Sangju, dibuat dengan kesemak kering

Galeri

Lihat juga
Hahngwa
Yumilgwa

Rujukan

Pautan luar

Brief information about yeot 
Article regarding Ulleungdo hobak yeot

Hangwa
Konfeksioneri